**BILJEŠKE**

**UZ FINANCIJSKE IZVJEŠTAJE**

**ZA RAZDOBLJE SIJEČANJ – PROSINAC 2024. GODINE**

Našice, 31. siječnja 2025. godine

Naziv obveznika: OPĆA ŽUPANIJSKA BOLNICA NAŠICE

Pošta i mjesto: 31 500 Našice

Ulica i kućni broj: Bana Jelačića 10

Broj RKP: 33739

Matični broj: 00627291

OIB: 93759115911

Razina: 11 – proračunski korisnik državnog proračuna

Šifra djelatnosti: 8610 - djelatnost bolnica

Šifra grada/općine: 278

Razdoblje: 01.01.2024. – 31.12.2024.

**UVODNI DIO**

Opća županijska bolnica Našice proračunski je korisnik državnog proračuna temeljem članka 89 Zakona o izmjenama i dopunama Zakona o zdravstvenoj zaštiti(Narodne novine,broj 33/23.)jedinice područne (regionalne) smouprave i Grad Zagreb od 01.siječnja 2024. osnivačka prava nad općim bolnicama prenesena su s jedinica područne (regionalne)samouprave na Republiku Hrvatsku.

Opća županijska bolnica Našice je javna ustanova koja obavlja zdravstvenu djelatnost sukladno Zakonu o zdravstvenoj zaštiti i to specijalističko-konzilijarnu zdravstvenu djelatnost, bolničku djelatnost i palijativnu skrb. Osim zdravstvenih djelatnosti Bolnica obavlja znanstveno-nastavnu djelatnost kao nastavna baza Fakulteta za dentalnu medicinu i zdravstvo Osijek iz područja medicinskih znanosti i dio nastavne djelatnosti iz područja obrazovanja zdravstvenih djelatnika.

U Općoj županijksoj bolnici Našice provode se preventivni pregledi hrvatskih branitelja sukladno Sporazumu o provođenju programa preventivnih sistematskih pregleda hrvatskih branitelja iz Domovinskog rata za 2024. godinu. Nositelji programa su Ministarstvo hrvatskih branitelja, Ministarstvo zdravstva, Opća županijska bolnica Našice i Hrvatski zavod za javno zdravstvo.

Radi unapređenja kvalitete i djelotvornosti te racionalizacije troškova pružanja zdravstvenih usluga, kao i smanjenja listi čekanja na zdravstvene usluge Opća županijska bolnica Našice i Klinički bolnički centar Osijek sklopili su ugovor o funkcionalnoj integraciji dana 18. srpnja 2017. godine.

Na dan 31.12.2024. godine u Bolnici je bilo zaposleno 463 djelatnika, od toga broja 425 djelatnika je na neodređeno i 38 djelatnika na određeno radno vrijeme. Od ukupnog broja zaposlenih 368 osoba ili 79,48 % čini zdravstveno osoblje, a 95 osoba ili 20,52% čine nezdravstveno osoblje.

Poslovanje Opće županijske bolnice Našice u 2024. godini uglavnom se temeljilo na:

- Ugovoru o provođenju bolničke i specijalističko-konzilijarne zdravstvene zaštite za razdoblje od 1. travnja do 31. prosinca 2020. godine (Klasa:500-07/20-01/588, Urbroj: 338-01-04-01-20-03 od 22. srpnja 2020. godine) i Dodacima I. i II. od 31. 3. 2021. te III. od 28. 12. 2021, dodatak IV. I V. od 31.1.2022. godine te dodatka VI. Od 29.6.2022.godine, dodatak VII i VIII od 20.02.2023, dodatak IX od 15.06.2023. te dodatak X od 05.12.2023., dodatak XI od 22.01.2024 godine sklopljenima s Hrvatskim zavodom za zdravstveno osiguranje.

- Ugovorima s HZZO za provedbu Nacionalnih programa i to za:

Nacionalni program za rano otkrivanje raka dojke: Klasa 500-07/20-01/750 Urbroj:338-01-04-01-20-01 od 22.travnja 2020. godine, s dodacima: Dodatak I od 31.prosinca 2020.godine, Dodatak II od 30.lipnja 2021. godine, Dodatak III od 13. siječnja 2022. godine, Dodatak IV 23.siječnja 2023.godine, Dodatak V od 22. siječnja 2024.godine.

* Ugovoru o provođenju Nacionalnog programa ranog otkrivanja raka debelog crijeva Klasa: 500-07/20-01/801 Urbroj: 338-01-04-0120-01 od 22. travnja 2020.godine, s dadacima: Dodatak I od 31.prosinca 2020, Dodatak II od 30.lipnja 2021. godine, Dodatak III od 3.siječnja 2022. godine, Dodatak IV od 23. siječnja 2023. godine i Dodatak V od 2.siječnja 2024.godine.
* Ugovor o provođenju Nacionalnog programa ranog otkrivanja slabovidnosti Klasa 500-07/20-01/680,Urbroj 338-01-04-01-20-01 od 22.travnja2020.godine s dodacima:
* Dodatak I od 31.prosinca 2020 godine, Dodatak II od 30.lipnja 2021. godine, Dodatak III od 3.siječnja 2022 godine., Dodatak IV od 23. siječnja 2023.godine, Dodatak V od 13.veljače 2024.,godine i Dodatak VI od 31.srpnja 2024.godine.
* Ugovoru o provođenju laboratorijskih pretraga na razini primarne zdravstvene zaštite Klasa: 500-07/17-01/1017, Urbroj: 338-14-15-15-02 od 27.travnja 2018.godine s Dodacima 1 od 7.siječnja 2018 – do Dodatak 18 od 26.lipnja 2024. godine.
* Financijskom planu Opće županijske bolnice Našice za 2024.godinu s projekcijama za 2025 i 2026. godinu, usvojenog od Upravnog vijeća, i prvim izmjenama i dopunama Financijskog plana za 2024. usvojenog na sjednici 17.prosinca 2024. godine.
* Zakon o fiskalnoj odgovornosti („ Narodne novine“ 111/1, 83/23)
* Zakonu o porezu na dohodak („ Narodne novine“ 115/16, 106/18, 121/19,32/20

138/20, 151/22, 114/23, 152/24).

* Zakon o proračunu („ Narodne novine“ 144/21)
* Pravilnik o proračunskom računovodstvu i Računskom planu („Narodne novine“ 124/14, 115/15, 87/16, 3/18, 126/19, 108/20 i 158/23)
* Pravilnik o financijskom izvještavanju u proračunskom računovodstvu(„Narodne novine“ 37/22).

Bolnica obavlja zdravstvenu djelatnost prema odredbama Zakona o zdravstvenoj zaštiti („Narodne novine“ broj: 100/18, 125/19, 147/20, 119/22, 156/22, 33/23, 36/24). Unutarnje ustrojstvo i način rada propisani su Pravilnikom o unutarnjem ustroju i sistematizaciji radnih mjesta. Radi obavljanja zdravstvenih djelatnosti u Općoj županijskoj bolnici Našice ustrojene su ustrojstvene jedinice i organizacijski oblici sukladno Zakonu o zdravstvenoj zaštiti i Zakonu o ustanovama („Narodne novine“ broj: 76/93, 29/97, 47/99, 35/08, 127/19, 151/22).

Sukladno odredbama Pravilnika o financijskom izvještavanju u proračunskom računovodstvu

financijskih izvještaja proračuna i proračunskih korisnika su bilješke uz financijske izvještaje. Osnovna svrha Bilješki je dopuna podataka uz financijske izvještaje.

Odgovorna osoba Opće županijske bolnice Našice je ravantelj Dino Vida, univ.spec.oec.

Odgovorna osoba za sastavljanje financijskih izvještaja je voditelj Odjela za računovodstvo Marijana Parić, oec.

**BILJEŠKE UZ BILANCU**

Podaci iskazani u obrascu Bilanca prikazuju stanje imovine, obveza i vlastitih izvora na dan 31.12.2024. godine koji su točni i istiniti. Izvor podataka za unos u financijske izvještaja je glavna knjiga koju informatički podržava Poslovni informacijski sustav.

UKUPNA IMOVINA

Šifra B001 - Ukupna imovina - bolnice u 2024. godini manja je za 5,80 % ili 403.688,21 € u odnosu na 2023. godinu. Na smanjenje ukupne imovine utjecalo je rashodovanje dotrajale i neupotrebljive dugotrajne imovine i provođenje ispravka vrijednosti iste, kao i smanjenje sredstava na žiro-računu, a čije su promijene iskazane na slijedećim šiframa:

Šifra 012 – nematerijalna imovina – zadržala je vrijednost kao u 2023. godinu a odnosi se na nabavku licenci za rad djelatnika u Poslovnom sustavu.

Šifra 0221 - uredska oprema i namještaj - u 2024.godini veća je za 24,10 % ili 175.891,66 € a odnosi se na nabavku namještaja u stacionaru (bolnički kreveti, dječji krevetići za novorođenčad), računala i računalna oprema.

Šifra 0224 - medicinska i laboratorijska oprema – u 2024. godini nabavljena je nova medicinska oprema u iznosu od 422.780,81€ uglavnom iz sredstava proračuna i manji dio iz pomoći od drugih izvanproračunskih korisnika i iz vlastitih sredstava i to za: odjel radiologije ( UZV radiološki 83.550,00€, operacijski stup za salu 72.437,50€, UZV oftalmološki 64.062,50€, operacijski stup za salu 72.437,50€, uređaj za toplinsku dezinfekciju- 32625,00€, oprema za biokemijski laboratorij u iznosu od 44.330,75€(analizator za sedimentaciju, uređaj za hemokulturu) holteri, infuzijske pumpe, modularna stanica za patologiju, suhi sterilizator, video laringoskop, za potrebe rada Ustanove.

Šifra 061 – Zalihe za obavljanje djelatnosti - u 2024. godini manje su 20,50 % ili 15.365,02 € u odnosu na 2023. godinu zbog optimalizacije zalihe lijekova i potrošnog medicinskog materijala.

FINANCIJSKA IMOVINA

Financijska imovina u 2024. godini smanjila se za 36,30 % ili 291.536,43 € u odnosu na 2023. godinu uz obrazloženje slijedećeg:

Šifra 1112 – novac na računu tuzemnih poslovnih banaka - u 2024. godinu manji je za 69,60 % ili 351.138,85 € u odnosu na 2023. godinu a razlog tomu je podmirenje svih obveza dospjelih na dan 31. 12.2024. godine.

Šifra 124 – potraživanja za više plaćene poreze i doprinose – u 2024. godini smanjila su se za 56,90 % u odnosu na 2023. godinu, a zbog podmirenih potraživanja istih.

Šifra 129 – ostala potraživanja - u 2024. godinu smanjila su se za 43,80 % ili 11.439,85 € u odnosu na 2023. godinu a odnose se na potraživanja od HZZO-a za bolovanja preko 42 dana.

Šifra 16 – potraživanja za prihode poslovanja – u 2024. godinu veća su za 27,20 % ili 71.887,40 € u odnosu na 2023. godinu, razlog je porast potraživanja od HZZO (za neplaćeno dopunsko osiguranje, te usluge za ino-osiguranika) za više pruženih zdravstvenih usluga u izvještajnom razdoblju, a koje nisu dospjele na naplatu.

OBVEZE

Obveze u 2024. godinu povećale se za 31,70% ili 4.407.482,78 € u odnosu na 2023. godinu i to je u međusobnoj povezanosti sa slijedećim:

Šifra 231 – obveza za zaposlene - u 2024. godinu povećale se za 21,60 % ili 242.412,04 € u odnosu na 2023. godinu zbog povećanja materijalnih davanja prema zaposlenicima prema KU-u, i Uredbi o izmjenama uvjetima za raspored i klasifikaciju radnih mjesta s pripadajućim razredima u javnim službama od 26.02.2024.

Šifra 232 – obveze za materijalne rashode - u 2024. godinu povećala su se za 18,60 % ili 97.540,06 € u skladu s povećanjem cijena roba i usluga na tržištu.

Šifra 234 – obveze za financijske rashode – u 2024. godini smanjeni su za 71,30 % ili 957,65€ u odnosu na 2023. godinu zbog manje obračunatih zateznih kamata.

Šifra 239 – ostale tekuće obveze - u 2024. godini povećale se za 33,10 % ili 4.061.639,92€ u odnosu na 2023. godinu i odnose se na obveze za neizmirene predujmove HZZO-a u iznosu od 16.314.623,87€, te jamčevine za ozbiljnost ponuda pri provođenju javne nabave i za izvršenje ugovora.

MANJAK PRIHODA (šifre 92221 do 92222)

Šifra 92221 **-** manjak prihoda poslovanja - sučeljavanjem prihoda i rashoda od poslovanja, utvrdili smo manjak prihoda od poslovanja u iznosu od 4.099.999,45 €, a nakon sučeljavanja prihoda i rashoda od nefinancijske imovine, te nakon provedene obvezne korekcije rezultata taj manjak smo povećali za 691.271,37€, pa možemo reći da smo u 2024. godini ostvarili manjak prihoda od poslovanja u iznosu od 4.791.270,82 €. Ostvareni manjak prihoda od nefinancijske imovine iz 2023. godine u iznosu od 113.231,11 € pokrivamo u 2024. godini Odlukom o raspodjeli rezultata iz vlastitih prihoda i za njega povećavamo manjak prihoda poslovanja prethodnih godina i evidentiramo manjak prihoda od poslovanja u iznosu od 13.155.008,74 €. Istog korigiramo (umanjujemo) za 6.021,50 € po Odlukama ravnatelja, a vezano za ispravak obračunate i isplaćene naknade plaća iz 2022. i 2023. godine i to po priznavanju oboljenja uzrokovanog virusom Covid-19 - profesionalnim oboljenjem, i povećavamo za ostvareni manjak prihoda od poslovanja u 2024. godini (4.791.270,82 €) i prikazujemo korigirani manjak prihoda od poslovanja na dan 31.12.2024. godine u iznosu od 17.981.277,80 €.

Šifra 92222 - manjak prihoda od nefinancijske imovine - sučeljavanjem prihoda i rashoda od nefinancijske imovine ostvarili smo manjak prihoda od nefinancijske imovine u iznosu od 691.271,37 €, nad istim smo proveli obveznu korekciju rezultata, u ukupnom iznosu od 619.060,00 €, te ostvarili manjak prihoda od nefinancijske imovine u iznosu od 72.211,37 €.

Na dan 31.12.2024. godine imamo evidentirani manjak prihoda u iznosu od 18.053.489,17 € (šifra 9222)

Šifra 996 – IZVANBILANČNI ZAPISI

TUĐA IMOVINA DOBIVENA NA KORIŠTENJE

|  |  |  |  |
| --- | --- | --- | --- |
| R.br. | Datum | Vrijednost (€) | OPIS |
| 1. | 31.12.2013. | 17.387,03 | Oprema za telemedicinu - HZHM |
| 19.12.2019. |
| 2. | 25.02.2019. | 21.023,29 | Perilica rublja WED 27 (2 kom) – Saponia Osijek |
| 3. | 31.1.2021 | 7.963,37 | Uređaji za terapiju kisikom-3kom.Min.zdr. |
| 4. | 28.12.2021 | 775,27 | PC konfiguracija-E 6320-HZTM |
| 5. | 28.12.2021. | 1.382.121,23 | Energetska obnova zgrade bolnice-Osječko-baranjska županija |
| UKUPNO: | | 1.429.270,19 |  |

POPIS INSTRUMENATA OSIGURANJA

|  |  |  |  |  |  |  |  |
| --- | --- | --- | --- | --- | --- | --- | --- |
| **Rb** | **Datum primanja jamstva** | **Instrument osiguranja** | **Iznos primljenog jamstva** | **Davatelj** | **Namjena** | **Dokument** | **Rok važenja** |
| 1. | 16.01.2024. | Bjanko zadužnica | 7.960,00 | SIGURNOST d.o.o., Osijek | Dobro izvršenje ugovora o nabavi robe | Ugovor br. 01-23/10-10/2024 | 15.01.2025. |
| 2. | 07.10.2024. | Bjanko zadužnica | 6.684,00 | MEDICOM d.o.o. Zagreb | Dobro izvršenje ugovora o nabavi robe | Ugovor br. 01-106/03-06/2024 | 06.12.2024. |
| 3. | 18.12.2024. | Bjanko zadužnica | 859,00 | VINDIJA d.o.o. Varaždin | Dobro izvršenje ugovora o nabavi robe | Ugovor br. 01-106/07-08-02/2024 | 31.12.2025. |
| 4. | 18.12.2024. | Bjanko zadužnica | 1.871,25 | VINDIJA d.o.o. Varaždin | Dobro izvršenje ugovora o nabavi robe | Ugovor br. 01-106/07-08-02/2024 | 31.12.2025. |
| 5. | 12.12.2024. | Bjanko zadužnica | 14.517,36 | ZOP-KOT d.o.o., Našice | Dobro izvršenje ugovora o nabavi robe | Ugovor br. 01-106/05-06/2024 | 30.11.2025. |

POPIS SUDSKIH SPOROVA U TIJEKU

|  |  |  |  |  |
| --- | --- | --- | --- | --- |
| R.br. | Ime i prezime | Broj spisa | Sažeti opis prirode spora |  |
| Procijenjena vrijednost spora |
| 1. | Fizička osoba | Pn-225/15 | Naknada štete | 1.326.099,94 € |
| 2. | Fizička osoba | Pn231/15 | Naknada štete | 131.607,94 € |
| 3. | Fizička osoba | Pn-15/2021 | Naknada štete | 21.235,65 € |
| **UKUPNO** | |  |  | 1.478.943,53 € |

**BILJEŠKE UZ PR-RAS**

Izvještaj o prihodima i rashodima, primicima i izdacima sastavljen je za razdoblje 1.1.-31.12. 2024. godine i uključuje sve prihode i primitke, rashode i izdatke Opće županijske bolnice Našice.

U obrascu PR-RAS iskazani su:

Ukupni prihodi poslovanja (šifra 6) 16.922.642,73 €

Ukupni rashodi poslovanja (šifra 3) 21.022.642,18 €

Manjak prihoda poslovanja (šifra Y001) 4.099.999,45 €

Ukupni rashodi za nabavu nefinancijske imovine (šifra 4) 691.271,37 €

Manjak prihoda od nefinancijske imovine (šifra Y002) 691.271,37 €

UKUPNI PRIHODI I PRIMICI (šifra X678) 16.922.642,73 €

UKUPNI RASHODI I IZDACI (šifra Y345) 21.713.913,55 €

MANJAK PRIHODA I PRIMITAKA (šifra Y005) 4.791.270,82 €

PRIHODI POSLOVANJA

Šifra 6 – prihodi poslovanja – prihodi poslovanja bolnice u 2024. godini veći su za 8,80 % ili 1.368.669,92 € u odnosu na 2023. godinu.

Obrazloženje povećanja odnosno smanjenja prihoda poslovanja po šiframa:

Šifra 634 – Pomoći od izvanproračunskih korisnika i šifra 638 – Tekuće pomoći temeljem prijenosa EU sredstava – odnose se na sredstva Hrvatskog zavoda za zapošljavanje za financiranje rada pripravnika u Ustanovi. U 2024. godini dobiveno je više sredstava za 30,40 % ili 38.339,71 € od Hrvatskog zavoda za zapošljavanje u odnosu na 2023. godinu a manje tekućih pomoći temeljem prijenosa EU sredstava (74,60 % ili 123.221,28 €).

Šifra 636 - Pomoći iz inozemstva i od subjekata unutar općeg proračuna – u 2024 godini izostali su prihodi s osnove pomoći od izvanproračunskih korisnika za podmirenje dospjelih obveza prema dobavljačima lijekova, potrošnog medicinskog materijala za 97,40%.

Šifra 6413 – Kamate na oročena sredstva i depozite po viđenju - u 2024. godini ostvareno je više kamata u iznosu od 195,20 % ili 113,25 € u odnosu na 2023. godinu vezano za novčana sredstva na žiro-računu.

Šifra 65 – Prihodi od upravnih i administrativnih pristojbi po posebnim propisima i naknada - u 2024. godinu veća su za 32,40 % ili 504.441,94 € u odnosu na 2023. godinu zbog više ostvarenog broja zdravstvenih usluga i bolje naplate istih, a odnosi se na prihode od sufinanciranja cijene zdravstvenih usluga- dopunskog zdravstvenog osiguranja i participacija za zdravstveno osiguranje i rad specijalizanata u drugim zdravstvenim ustanovama.

Šifra 66 – Prihod od prodaje proizvoda, roba i pruženih usluga te donacija - u 2024. godinu su veća za 7,40 % u odnosu na 2023. godinu. Šifra 663 – Donacije od pravnih i fizičkih osoba - izostale su u potpunosti u odnosu na 2023. godinu, dok su prihodi šifra 661 – prihodi od prodaje robe te pruženih usluga, povećanje 15,40 % ili 11.734,38 € (specijalistički pregledi hrvatskih branitelja).

Šifra 671 – Prihodi iz nadležnog proračuna za financiranje redovne djelatnosti - u 2024. godinu veći za 34,60 % ili 209,786,78 € u odnosu na 2023. godinu a odnose se na financiranje rashoda poslovanja (245.941,99 €) i za financiranje rashoda za nabavku nefinancijske imovine (569.375,00 €) prema prijedlogu Ministarstva zdravstva .

Šifra 68 – Kazne, upravne mjere i ostali prihodi - u 2024. godini manja su za 48,10 % ili 17.531,92 € u odnosu na 2023. godinu zbog izostanka prihoda od djelatnika liječnika specijalista koji su prešli u druge zdravstvene ustanove.

RASHODI POSLOVANJA

Šifra 3 – rashodi poslovanja - u 2024. godini veći su za 22,30 % ili 3.666.166,85 € u odnosu na 2023. godinu. U nastavku dajemo obrazloženje značajnijih odstupanja:

Šifra 3111 – Plaće za redovan rad - u 2024. godinu veće su za 29,10 % ili 2.817.287,26 € u odnosu na 2023. godinu, poštujući Uredbu o izmjenama, uvjetima za raspored i klasifikaciju radnih mjesta s pripadajućim razredima u javnim službama od 26.02.2024., povećanje minulog rada, slijedom navedenoga došlo je i do povećanja izdataka za doprinosa na plaće (šifra 313) za 29,50 % ili 440.963,00 €.

Šifra 3113 – Plaće za prekovremeni rad – u 2024. godinu veće su za 37,90 % ili 361.724,06 € u odnosu na 2023. godinu zbog nedovoljnog broja zdravstvenog osoblja za obavljanje redovne djelatnosti.

Šifra 312 – Ostali rashodi za zaposlene - u 2024. godinu veći su za 11,40 % ili 46.192,53 € u odnosu na 2023. godinu zbog izmjena vezano za temeljeni Kolektivni ugovor (uskrsnica, regres, božićnica, dar za djecu).

Šifra 321 – Naknade troškova zaposlenima - u 2024. godini veće su za 5,50 % ili 18.972,18 € u odnosu na 2023. godinu a odnose se na rashode za službena putovanja (šifra 3211) koja su manja za 14,80 %, naknada za prijevoz i odvojeni život (šifra 3212) veća su 12,40 %, stručna usavršavanja zaposlenika (šifra 3213) su manja za 45,00 %.

Šifra 3223 – Energija - u 2024. godini je veća za 24,90 % ili 47.100,26 € u odnosu na 2023. godinu zbog povećane potrošnje istog.

Šifra 3224 – Materijal i dijelovi za tekuće investicijsko održavanje – u 2024. godini veći su za 83,90 % ili 38.328,79 € u odnosu na 2023. godinu zbog nastalih popravaka na medicinskoj opremi i građevinama.

Šifra 3236 – Zdravstvene i veterinarske usluge – u 2024. godini veće su za 18,50 % ili 34.750,72€ u odnosu na 2023. godinu zbog nedostatka zdravstvenog osoblja i obavljanja redovne djelatnosti u potrebi smo koristiti usluge drugih zdravstvenih ustanova (liječnici na dugotrajnom bolovanju).

Šifra 3237 – Intelektualne usluge - u 2024. godinu veće su za 21,20 % ili 80.577,79 € u odnosu na 2023. godinu zbog povećane potrebe za radom vanjskih liječnika drugih zdravstvenih ustanova.

Šifra 3238 – Računalne usluge - u 2024. godinu veća su za 34,40 ili 78.455,58 € u odnosu na 2023. godinu zbog povećanja cijena istih.

Šifra 3292 – Premije osiguranja - u 2024. godini veća je za 70,70 % ili 45.015,34 € u odnosu na 2023. godinu – novi način ugovaranja usluga (Croatia osiguranje).

Šifra 3294 – Članarine – u 2024. godini veći su za 67,20 % ili 2.017,08 € u odnosu na 2023. godinu (veće cijene istih UPUZ).

Šifra 3433 – Zatezne kamate - u 2024. godinu manje su za 80,20 % ili 88.723,32 € u odnosu na 2023. godinu razlog tome je ujednačeno podmirenje obveza prema dobavljačima.

Šifra 4221 – Uredska oprema i namještaj - u 2024. godini je veći za 57,70 % ili 73.782,41 € u odnosu na 2023. godinu, ulagano je za nabavku implementacija bežičnog pristupa mreži (32.436,25 €), bolnički električni kreveti – 35 komada (111.425,00 €) te dječji krevetići – 15 komada (19.687,50 €).

FINANCIJSKI REZULTAT 2024. GODINE:

Šifra X067 UKUPNI PRIHODI 16.922.642,73 €

Šifra Y034 UKUPNI RASHODI 21.713.913,55 €

Šifra Y004 UKUPAN MANJAK PRIHODA 4.791.270,82 €

Manjak prihoda i primitaka ostvaren u razdoblju 01.01.-31.12.2024. godine iznosi 4.791.270,82 €. Isti se odnosi na manjak prihoda od poslovanja u iznosu od 4.099.999,45 € i manjka prihoda od nefinancijske imovine u iznosu od 691.271,37 €. U izvještajnom razdoblju Ustanova nije opravdala ugovoreni limit u iznosu od 4.062.652,77 €.

**BILJEŠKE UZ OBVEZE**

Stanje obveza na dan 1.siječnja 2024. godine iznosi 13.915.316,96 € (šifra V001) dok stanje na dan 31. prosinca 2024. godine iznosi 18.322.799,74 € (šifra V006), dospjelih obveza nemamo a time niti prekoračenja. Po strukturi su: obveze za međusobne obveze subjekata općeg proračuna u iznosu od 4.516,39 € (šifra V010), obveze za rashode poslovanja u iznosu od 18.305.408,09 € (šifra ND23) i za nabavu nefinancijske imovine u iznosu od 12.875,26 € (šifra ND24).

U ukupnim obvezama na dan 31. prosinca 2024. godine nalaze se obveze prama HZZO-u iznosu od 16.314.623,87 € za manje izvršeni rad (12.251.971,10€ odnosi se na razdoblja do 31.12.2023. godine. U 2024. godini Ustanova je ispostavila manje računa za ugovorena temeljna sredstva u iznosu od 4.062.652,77 € te je navedeni iznos iskazan kao obveza, Odlukom Upravnog vijeća HZZO-a.

**BILJEŠKE UZ P-VRIO**

Šifra P022 – smanjenje proizvedene kratkotrajne imovine - iskazano je smanjenje proizvedene kratkotrajne imovine u iznosu od 1.022,31 € koje je doniralo MUP RH i Caritas-vojni ordinarijat za potrošni sanitetski materijal koji je utrošen.

Šifra P029 – smanjenje potraživanja za prihode poslovanja – iskazan je otpis nenaplaćenih potraživanja od fizičkih osoba za pružene zdravstvene usluge u iznosu od 717,93 € temeljem Odluka Upravnog vijeća za izvještajno razdoblje.

**BILJEŠKE UZ RAS-FUNKCIJSKI**

U izvještaju o rashodima prema funkcijskoj klasifikaciji Opća županijska bolnica Našice iskazuje na šifri 0731 – usluge općih bolnica - iskazuje povećanje u 2024. godinu od 21,20 % ili 3.795.644,52 € u odnosu na 2023. godinu.

U Našicama, 31. siječnja 2025. godine Ravnatelj:

Dino Vida, univ.spec.oec.